CELEX: 62012TN0460
Language: hu
Date: 2012-10-17 00:00:00
Title: T-460/12. sz. ügy: 2012. október 17-én benyújtott kereset — Virgin Media kontra Bizottság

8.12.2012   
            
            
               HU
            
            
               Az Európai Unió Hivatalos Lapja
            
            
               C 379/28
            
         2012. október 17-én benyújtott kereset — Virgin Media kontra Bizottság
   (T-460/12. sz. ügy)
   2012/C 379/49
   Az eljárás nyelve: angol
   
      Felek
   
   
      Felperes: Virgin Media Ltd (Hook, Egyesült Királyság) (képviselők: J. Ellison és D. Slater solicitors, valamint D. Waelbroeck ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a keresetet elfogadhatónak és megalapozottnak;
            
         
               —
            
            
               semmisítse meg a Bizottság 2012. június 12-i, az Európai Unió Hivatalos Lapjában 2012. július 25-én közzétett, állami támogatással kapcsolatos SA.33540. sz. határozatát, amely az Európai Unió működéséről szóló szerződés 107. cikke (3) bekezdésének c) pontjával összeegyeztethetőnek nyilvánította a „City of Birmingham — Digital Districts NGA Network” támogatási intézkedést; valamint
            
         
               —
            
            
               az alperest kötelezze az ezen eljárásban felmerült valamennyi költség és kiadás viselésére.
            
         
      Jogalapok és fontosabb érvek
   
   Keresetének alátámasztása érdekében a felperes két jogalapra hivatkozik.
   
               1.
            
            
               Első jogalap: a tényállás téves megállapítása a megtámadott határozatban, ami magában foglalja többek között:
               
                           —
                        
                        
                           azt a megállapítást, mely szerint a felperes versenyjogi szempontból nem volt jelen a „Digital Districts of Birmingham” területén, amely magában foglalta a következőket: Digbeth, Eastside és a Jewellery Quarter (a továbbiakban: Releváns Terület);
                        
                     
                           —
                        
                        
                           azt a megállapítást, mely szerint a Releváns Terület csak szerény új generációs hozzáférési hálózatú (next generation access, „NGA”) szélessávú kapacitással rendelkezik, amely a terület egy részén a BT Group plc tervezett, a rézhálózatos nagyelosztóig kiépített optikájából (Fiber-to-the-cabinet, FTTC) áll;
                        
                     
                           —
                        
                        
                           azt a megállapítást, mely szerint a szélessávú sebesség a releváns területen lényegesen az alsó tartományra (20 Mbps letöltés és 2 Mbps feltöltés) korlátozott;
                        
                     
                           —
                        
                        
                           azt a megállapítást, mely szerint a piac nem megfelelően működött, mivel bizonyos konkrét szolgáltatások e területen nem elérhetők a kis- és közepes vállalkozások (KKV-k) egy csoportja számára olyan áron, amelyet megengedhetnének maguknak;
                        
                     
                           —
                        
                        
                           azt a megállapítást, mely szerint a birminghami városi tanácsnak a Digital Districts-re vonatkozó, új generációs szélessávú projektjével (a továbbiakban: Projekt) kapcsolatban egyik félnek sem volt kifogása;
                        
                     
                           —
                        
                        
                           azt a megállapítást, mely szerint a feltérképezési és konzultációs folyamat megerősíti, hogy a Projektnek nem lesz kedvezőtlen hatása a versenyre.
                        
                     
         
               2.
            
            
               Második jogalap: az állami támogatásokkal kapcsolatos szabályok, különösen pedig az állami támogatásra vonatkozó szabályoknak a szélessávú hálózatok mielőbbi kiépítésére való alkalmazásáról szóló közösségi iránymutatásban (HL 2009. C 235., 7. o.; a továbbiakban: a szélessávú hálózatokról szóló iránymutatás) foglalt szabályok téves alkalmazása. Az Európai Unió működéséről szóló szerződés állami támogatásokkal kapcsolatos szabályainak, valamint a szélessávú hálózatokról szóló iránymutatásnak az alperes általi téves alkalmazása magában foglalja többek között:
               
                           —
                        
                        
                           elmulasztotta megdönteni azt a vélelmet, hogy az állami támogatás nem lehet jogszerű az olyan területen, amelyre a lakossági szélessávú szolgáltatások versengése jellemző (a szélessávú hálózatokról szóló iránymutatás 77. és 78. pontja);
                        
                     
                           —
                        
                        
                           elmulasztotta bizonyítani, hogy a piac nem megfelelően működött (a szélessávú hálózatokról szóló iránymutatás 35. pontja), különösen pedig elmulasztotta meghatározni azt a releváns piacot, amely állítólag nem megfelelően működött; továbbá elmulasztott meggyőző bizonyítékot szolgáltatni arról, hogy önmagában az ár alapján megállapítható a „nem megfelelő működés”;
                        
                     
                           —
                        
                        
                           nem folytatott le megfelelő piacelemzést (a szélessávú hálózatokról szóló iránymutatás 51. pontjának a) alpontja);
                        
                     
                           —
                        
                        
                           elmulasztotta a szélessávú hálózatokról szóló iránymutatás 34. és 35. pontjával összhangban értékelni, hogy az állami támogatás milyen hatással van a versenyre a releváns piacokon.